Οι εξειδικευμένοι κηπουροί και γεωπόνοι, διαθέτουν τον εξοπλισμό αλλά και τις γνώσεις να σου προτείνουν λύσεις και ιδέες που θα μετατρέψουν τα πλεονεκτήματα μίας αυλής σε πλεονεκτήματα. Για να γίνει αυτό, υπάρχουν κάποιοι βασικοί κανόνες που πρέπει να προσέξεις ώστε να διευκολύνεις και το έργο των επαγγελματιών και εντέλει να έχεις την αυλή των ονείρων σου.
Χρήση της Αυλής: Προτού αρχίσει η διαδικασία της φύτευσης, χρειάζεται να αποφασιστεί ποια χρήση θα εξυπηρετεί ο χώρος. Για παράδειγμα εάν η αυλή θα έχει μόνο φυτά ή αν θα υπάρχει και καθιστικό ή κάποια πέργκολα. Τα έπιπλα, θα αλλάξουν εντελώς την διαρρύθμιση του χώρου και θα μειώσουν αισθητά τον χώρο εκμετάλλευσης για τοποθέτηση φυτών και δέντρων. Εάν διαθέτεις μικρή αυλή, αυτόν τον κανόνα δεν πρέπει να τον ξεχάσεις.
Ύψος της αυλής: Πρέπει να γίνει εκμετάλλευση του ύψους της αυλής. Ειδικά σε μικρούς κήπους, το ύψος αποτελεί λύση καθώς με την φύτευση αναρριχόμενων φυτών και γλαστρών, ο κήπος δεν δείχνει φορτωμένος και μικρός αλλά όμορφος και εντυπωσιακός.
Κλίμα της Περιοχής & Διαθέσιμος Χρόνος: Πρέπει να γίνει μελέτη του κλίματος, της τοποθεσίας αλλά και να αναρωτηθείς το χρόνο που θα αφιερώνεις στην φροντίδα της αυλής. Υπάρχουν φυτά που δεν χρειάζονται καθημερινή περιποίηση και μπορούν να ευδοκιμήσουν και να προσφέρουν ένα όμορφο αισθητικά αποτέλεσμα. Είναι κρίμα να τοποθετήσεις φυτά που έχουν όμορφα άνθη αλλά δεν τα διατηρούν για μεγάλο χρονικό διάστημα.
Σπίτι ή Επαγγελματικός Χώρος:  Η διαμόρφωση μίας αυλής σπιτιού, σίγουρα διαφέρει από την διαμόρφωση της αυλής ενός καταστήματος εστίασης. Στην δεύτερη περίπτωση, όπου η εικόνα παίζει σημαντικό ρόλο για την προσέλκυση των πελατών, μπορείς να επιλέξεις να τοποθετήσεις κατασκευές με πέτρα στην αυλή, συντριβάνια ακόμη και διαδρόμους με χαλίκια, προκειμένου να κάνεις πιο ειδυλλιακή την ατμόσφαιρα στην αυλή.
Ακόμη, μπορεί να θέλεις να τοποθετήσεις τσιμέντο ή πλακόστρωτο ώστε να τοποθετήσεις πάνω έπιπλα και στέγαστρα. Στην αυλή του σπιτιού σου όμως μπορεί να μην θέλεις να βάλεις στοιχεία εντυπωσιασμού αλλά να δημιουργήσεις την δική σου γωνιά χαλάρωσης και αναψυχής.